ddrg/super_eurlex huggingface dataset:
LT Europos Sąjungos oficialusis leidinys L 178/6

KOMISIJOS ĮGYVENDINIMO REGLAMENTAS (ES) 2018/996

2018 m. liepos 12 d.

kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [„Limone Femminello del Gargano“ (SGN)] specifikacijos pakeitimas

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,

kadangi:

(1) remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Limone Femminello del Gargano“, kuri įregistruota Komisijos reglamentu (EB) Nr. 148/2007 (2), specifikacijos pakeitimo paraišką;

(2) remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

(3) prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

PRIĖMĖ ŠĮ REGLAMENTĄ:

1 straipsnis

Europos Sąjungos oficialiajame leidinyje paskelbtas pavadinimo „Limone Femminello del Gargano“ (SGN) specifikacijos pakeitimas patvirtinamas.

2 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2018 m. liepos 12 d. Komisijos vardu Pirmininko pavedimu Phil HOGAN Komisijos narys

(1) OL L 343, 2012 12 14, p. 1.

(2) 2007 m. vasario 15 d. Komisijos reglamentas (EB) Nr. 148/2007, įtraukiantis tam tikrus pavadinimus į Saugomų kilmės vietos nuorodų ir saugomų geografinių nuorodų registrą (Geraardsbergse mattentaart (SGN), Pataca de Galicia arba Patata de Galicia (SGN), Poniente de Granada (SKVN), Gata-Hurdes (SKVN), Patatas de Prades arba Patates de Prades (SGN), Mantequilla de Soria (SKVN), Huile d'olive de Nîmes (SKVN), Huile d'olive de Corse arba Huile d'olive de Corse-Oliu di Corsica (SKVN), Clémentine de Corse (SGN), Agneau de Sisteron (SGN) – Connemara Hill Lamb arba Uain Sléibhe Chonamara (SGN) – Sardegna (SKVN), Carota dell'Altopiano del Fucino (SGN), Stelvio arba Stilfser (SKVN), Limone Femminello del Gargano (SGN), Azeitonas de Conserva de Elvas e Campo Maior (SKVN), Chouriça de Carne de Barroso – Montalegre (SGN), Chouriço de Abóbora de Barroso – Montalegre (SGN), Sangueira de Barroso – Montalegre (SGN), Batata de Trás-os-Montes (SGN), Salpicão de Barroso – Montalegre (SGN), Alheira de Barroso – Montalegre (SGN), Cordeiro de Barroso, Anho de Barroso arba Borrego de leite de Barroso (SGN), Azeite do Alentejo Interior (SKVN), Paio de Beja (SGN), Linguíça do Baixo Alentejo arba Chouriço de carne do Baixo Alentejo (SGN), Ekstra deviško oljčno olje Slovenske Istre (SKVN)) (OL L 46, 2007 2 16, p. 14).

(3) OL C 51, 2018 2 10, p. 17.
(3)

atsižvelgiant į aplinkybes, kuriomis išvestinės finansinės priemonės naudojamos turint vienintelį tikslą apsidrausti nuo ELTIF investicijoms būdingos rizikos, reikia atsižvelgti į išvestines finansines priemones, kurių pagrindinė priemonė yra turtas, į kurį investavo ELTIF ir kurio pozicijas ketinama apdrausti, taip pat į turto, kuris nors ir nėra tas pats, į kurį ELTIF investavo, bet yra susijęs su tokios pačios klasės turtu, sandorius. Tai visų pirma yra tuo atveju, kai išvestinė finansinė priemonė konkretaus punkto pozicijai apdrausti nėra kaip specialios rūšies išvestinė finansinė priemonė, bet yra kaip punktas tarp kitų į indeksą, kuris yra išvestinės finansinės priemonės pagrindinė priemonė, įtrauktų punktų. Be to, finansinių išvestinių priemonių naudojimas kai kuriais atvejais gali būti laikomas apsidraudimo strategija, tik jeigu jos laikomasi kartu prekiaujant kai kurių rūšių turtu, taigi tokios rūšies strategija neturėtų būti draudžiama. Siekiant užtikrinti, kad išvestinių finansinių priemonių naudojimas turint vienintelį tikslą apsidrausti nuo ELTIF investicijoms būdingos rizikos, ELTIF valdytojas turėtų imtis visų pagrįstų priemonių, kad užtikrintų išvestinių finansinių priemonių naudojimą atitinkamai rizikai veiksmingai sumažinti ELTIF lygmeniu ir, be kita ko, jų veiksmingumą nepalankiomis rinkos sąlygomis. Rizikos sumažinimą turėtų būti galima patikrinti naudojant tinkamas rizikos valdymo sistemas, kuriomis nustatoma mažintina rizika ir būdas, kuriuo ta išvestinė finansinė priemonė tokią riziką sumažintų;
(12)

Peržiūrimasis produktas yra dviračiai ir kitos pedalinės transporto priemonės (įskaitant transportinius triračius, bet išskyrus vienračius) be variklio, kurių KN kodai šiuo metu yra ex 8712 00 30 ir ex 8712 00 70 (TARIC kodai 8712003010 ir 8712007091), siunčiami iš Indonezijos, Malaizijos, Šri Lankos ir Tuniso ir deklaruojami arba nedeklaruojami kaip Indonezijos, Malaizijos, Šri Lankos ir Tuniso kilmės.
(3)

Reglamento (ES) 2016/1012 30 straipsnio 6 dalyje numatyta, kad zootechniniuose pažymėjimuose turi būti informacija, nustatyta atitinkamose to reglamento V priedo dalyse ir skyriuose. Reglamento (ES) 2016/1012 32 straipsnio 1 dalyje numatyta, kad, nukrypstant nuo to reglamento 30 straipsnio 6 dalies nuostatų, jeigu tai grynaveisliai veisliniai arklinių šeimos gyvūnai, informacija, nustatyta to reglamento V priedo 2 dalies I skyriuje, turi būti pateikta visą arklinių šeimos gyvūno gyvenimo laikotarpį galiojančiame identifikavimo dokumente ir turi būti priimami deleguotieji aktai dėl tokių identifikavimo dokumentų turinio ir formato;
Flokumafenas

IUPAC pavadinimas: 4-hidroksi-3-[(1RS,3RS;1RS,3RS)-1,2,3,4-tetrahidro-3-[4-(4-trifluormetilbenziloksi)fenil]-1-naftil]kumarinas EB Nr. 421–960–0 CAS Nr. 9035–08–8

955 g/kg (Izomerų suma, kurioje 50–80 % sudaro cis-izomerai, o 20–50 % – trans-izomerai)

2024 m. birželio 30 d.

14
a)

visose skerdyklose, kuriose vidutinis metinis per savaitę paskerdžiamų aštuonių mėnesių ar vyresnių galvijų skaičius yra ne mažesnis kaip 150, – bent du kartus per tris mėnesius; per kiekvieną patikrą vietoje tikrinama bent 40 atsitiktinai atrinktų skerdenų, o jei turima mažiau nei 40 skerdenų, tikrinamos visos skerdenos;
09.1600

ex 1604 14 41 ex 1604 14 46 ex 1604 14 48 ex 1604 20 70

30 92 , 97 30 92 , 97

1604 SS pozicijoje nurodyti paruošti arba konservuoti ilgapelekiai tunai (Thunnus alalunga), pagaminti iš 0302 arba 0303 SS pozicijoje nurodytų kilmės statuso neturinčių ilgapelekių tunų

Nuo 2016 m. spalio 10 . iki 2016 m. gruodžio 31 d.
(24)

kadangi didelio dažnio algoritminės prekybos metodas dažniausiai taikomas likvidžioms priemonėms, apskaičiuojant didelį per dieną gaunamų pranešimų srautą turėtų būti atsižvelgiama tik į priemones, kurių rinka yra likvidi. Be to, atsižvelgiant į tai, kad didelio dažnio algoritminės prekybos metodas yra algoritminės prekybos porūšis, pranešimai, pateikti vykdant prekybą, atitinkančią Direktyvos 2014/65/ES 17 straipsnio 4 dalies kriterijus, turėtų būti įtraukiami į per dieną gaunamų pranešimų srauto apskaičiavimą. Siekiant atsižvelgti ne į kitos rūšies prekybos veiklą, bet tik į didelio dažnio algoritminės prekybos metodus, atsižvelgiant į Direktyvos 2014/65/ES 61 konstatuojamojoje dalyje išdėstytas tokios prekybos ypatybes, visų pirma į tai, kad tokią prekybą prekiautojai paprastai vykdo naudodami nuosavą kapitalą ir kad ją vykdant naudojamos modernios technologijos įprastesnėms prekybos strategijoms, kaip antai rinkos formavimo arba arbitražo, įgyvendinti, į didelio per dieną gaunamų pranešimų srauto apskaičiavimą turėtų būti įtraukiami tik pranešimai, pateikti vykdant prekybą savo sąskaita, o ne pranešimai, pateikti siekiant gauti ir perduoti pavedimus arba vykdyti pavedimus klientų vardu. Vis dėlto pranešimai, pateikti naudojant kitus metodus, ne tik tuos, kurie remiasi prekyba savo sąskaita, turėtų būti įtraukiami į didelio per dieną gaunamų pranešimų srauto apskaičiavimą, jeigu juos vertinant apskritai ir atsižvelgiant į visas aplinkybes, metodo įgyvendinimo struktūra yra tokia, kad būtų išvengta vykdymo savo sąskaita, pavyzdžiui, jeigu pavedimai perduodami tarp tai pačiai grupei priklausančių subjektų. Siekiant atsižvelgti į faktinio kliento tapatybę nustatant, kas sudaro didelį per dieną gaunamų pranešimų srautą, pranešimai, kuriuos inicijavo tiesioginės elektroninės prieigos teikėjų klientai, neturėtų būti įtraukiami į didelio per dieną gaunamų pranešimų srauto, susijusio su tokiais teikėjais, apskaičiavimą;
a)

dienos informacija: i) prekybos vietoms: paprasta vidutinė visų sandorių, įvykdytų per pirmas dvi minutes nuo kiekvieno nurodyto tos dienos laiko: 9.30.00, 11.30.00, 13.30.00 ir 15.30.00 val. UTC (suderintojo pasaulinio laiko) pagal kiekvieną dydžio intervalą, nurodytą 9 straipsnyje, kaina; ii) sistemingai sandorius savo viduje sudarantiems tarpininkams, rinkos formuotojams ir kitiems likvidumo teikėjams: paprasta vidutinė visų sandorių, įvykdytų per pirmas dvi minutes nuo kiekvieno nurodyto tos dienos laiko: 9.30.00, 11.30.00, 13.30.00 ir 15.30.00 val. UTC (suderintojo pasaulinio laiko) dydžio intervale Nr. 1, nurodytame 9 straipsnyje, kaina; iii) prekybos sandorių, įvykdytų per i ir ii papunkčiuose nurodytą dviejų minučių laikotarpį, bendra vertė; iv) prekybos vietoms: jeigu per pirmas dvi i papunktyje nurodytų atitinkamų laikotarpių minutes neįvyko jokių sandorių, pirmojo sandorio, jeigu toks buvo, įvykdyto kiekviename dydžio intervale, nurodytame 9 straipsnyje, po kiekvieno i punkte nurodyto tos dienos laiko, kaina; v) sistemingai sandorius savo viduje sudarantiems tarpininkams, rinkos formuotojams ir kitiems likvidumo teikėjams: jeigu per pirmas dvi ii papunktyje nurodytų atitinkamų laikotarpių minutes neįvyko jokių sandorių, pirmojo sandorio, jeigu toks buvo, įvykdyto dydžio intervale Nr. 1, nurodytame 9 straipsnyje, po kiekvieno ii papunktyje nurodyto tos dienos laiko, kaina; vi) kiekvieno sandorio, nurodyto iv ir v papunkčiuose, vykdymo laikas; vii) kiekvieno įvykdyto sandorio, nurodyto iv ir v papunkčiuose, dydis pagal vertę; viii) prekybos sistema ir prekybos režimas, kuriuos taikant įvykdyti iv ir v papunkčiuose nurodyti sandoriai; ix) prekybos platforma, kurioje įvykdyti iv ir v papunkčiuose nurodyti sandoriai; x) kiekvieno įvykdyto sandorio, nurodyto iv ir v papunkčiuose, geriausia pirkimo ir pardavimo kaina arba tinkama referencinė kaina vykdymo metu. Dienos informacija skelbiama priedo 3 lentelėje nustatyta forma.
(10)

šiuo reglamentu pratęsus ESIF veiklos laikotarpį turėtų būti sprendžiamos likusios rinkos nepakankamumo ir neoptimalios investavimo aplinkos problemos, taip pat toliau telkiamas privačiojo sektoriaus finansavimas, užtikrinant didesnį papildomumą, investicijoms, kurios labai svarbios Europos darbo vietų, be kita ko, skirtų jaunimui, kūrimui, ekonomikos augimui ir konkurencingumui ateityje. Tokios investicijos apima investicijas energetikos, aplinkos, klimato politikos, socialinio ir žmogiškojo kapitalo ir susijusios infrastruktūros, sveikatos priežiūros, mokslinių tyrimų ir inovacijų, tarpvalstybinio ir darniojo transporto, taip pat skaitmeninės transformacijos srityse. Visų pirma reikėtų stiprinti ESIF lėšomis remiamų operacijų indėlį užtikrinant Sąjungos plataus užmojo tikslų, nustatytų 21-oje Jungtinių Tautų bendrosios klimato kaitos konvencijos šalių konferencijoje (COP 21), ir Sąjungos įsipareigojimo 80–95 % sumažinti išmetamą šiltnamio efektą sukeliančių dujų kiekį įgyvendinimą. Siekdamas stiprinti klimato politikos aspektą pagal ESIF, EIB turėtų remtis savo, kaip vieno iš didžiausių kovos su klimato kaita finansavimo teikėjų pasaulyje, patirtimi ir taikyti savo tarptautiniu mastu sutartą naujausią metodiką, kad būtų galima patikimai nustatyti klimato politikos projektų sudedamąsias dalis arba sąnaudų dalis. Projektai neturėtų būti dirbtinai sudaromi taip, kad atitiktų MVĮ ir mažų vidutinės kapitalizacijos įmonių apibrėžtis. Taip pat turėtų būti dažniau remiami energetikos tinklų jungčių prioritetiniai projektai ir energijos vartojimo efektyvumo projektai. Be to, teikiant ESIF paramą greitkeliams reikėtų remti tik privačiojo ir (arba) viešojo sektoriaus investicijas į transporto sektorių sanglaudos šalyse, mažiau išsivysčiusiuose regionuose arba tarpvalstybinius transporto projektus, arba skirti paramą tuo atveju, jei būtina modernizuoti, prižiūrėti arba patobulinti kelių eismo saugumo priemones, plėtoti intelektinių transporto sistemų (ITS) įrenginius, užtikrinti esamų transeuropinio transporto tinklo greitkelių vientisumą ir standartus, visų pirma įrengti saugias transporto priemonių stovėjimo aikšteles, alternatyvių švarių degalų degalines ir elektromobilių įkrovimo sistemas, arba padėti iki 2030 m. sukurti transeuropinį transporto tinklą, vadovaujantis Europos Parlamento ir Tarybos reglamentais (ES) Nr. 1316/2013 (5) ir (ES) Nr. 1315/2013 (6). Skaitmeniniame sektoriuje, įgyvendinant Sąjungos plataus užmojo skaitmeninės ekonomikos politiką, turėtų būti nustatyti nauji skaitmeninės infrastruktūros tikslai siekiant užtikrinti, būtų panaikinta skaitmeninė takoskyra, o Sąjunga taptų pasauline naujo vadinamojo daiktų interneto, blokų grandinės technologijų, kibernetinio ir tinklų saugumo amžiaus pradininke. Siekiant aiškumo reikėtų aiškiai nurodyti, kad projektuose žemės ūkio, miškininkystės, žvejybos ir akvakultūros ir kitų platesnės bioekonomikos elementų srityse (nors jie jau atitinka paramos skyrimo reikalavimus) yra nustatyti bendrieji tikslai, kuriems gali būti skiriama ESIF parama;
B56

Jeigu pažadas suteikti licenciją sutartyje yra atskiras nuo kitų pažadėtų prekių ar paslaugų ir dėl to pažadas suteikti licenciją yra atskiras veiklos įsipareigojimas, ūkio subjektas turi nuspręsti, ar licencija perduodama klientui tam tikru momentu ar per tam tikrą laikotarpį. Priimdamas šį sprendimą ūkio subjektas turi apsvarstyti, ar ūkio subjekto pažado suteikti klientui licenciją pobūdis yra toks, kad klientui siekiama suteikti: a) teisę gauti prieigą prie tokios ūkio subjekto intelektinės nuosavybės, kokia egzistuoja per visą licencijos laikotarpį, arba b) teisę naudotis tokia ūkio subjekto intelektine nuosavybe, kokia egzistuoja tuo momentu, kai suteikiama licencija.
2)

pridedami šie 23 ir 24 priedėliai: „ 23 priedėlis Filtravimo plokščių, kuriose yra Y tipo ceolitų-fožazito, naudojimo reikalavimai Filtravimo plokštės, kuriose yra Y tipo ceolitų-fožazito, filtravimo procese naudojamos siekiant sumažinti vynui nemalonų skonį suteikiančių haloanizolų koncentraciją taip, kad jų liktų mažiau, nei galima pajusti. Nurodymai: a) apdorojamas nuskaidrintas vynas; b) prieš filtravimą filtravimo plokštės išvalomos ir dezinfekuojamos; c) Y tipo ceolitai-fožazitas naudojami laikantis Tarptautinio vynininkystės kodekso. 24 priedėlis Apdorojimo kalio poliaspartatu pridedant jo į vyną reikalavimai Kalio poliaspartato į vyną dedama tam, kad būtų geriau stabilizuojama vyno rūgštis. Nurodymai: a) optimali vynui stabilizuoti naudojama kalio poliaspartato dozė negali viršyti 10 g/hl, net jei to vyno rūgšties nestabilumo laipsnis yra didelis. Naudojant didesnę dozę kalio poliaspartato (KPA) stabilizavimo efektyvumas nepadidėja, o kai kuriais atvejais vynas gali ir susidrumsti; b) raudonąjį vyną, kurio koloidinis stabilumas labai menkas, prieš tai rekomenduojama apdoroti bentonitu; c) kalio poliaspartatas naudojamas laikantis Tarptautinio vynininkystės kodekso.
154.

„Padidėjimas dėl ataskaitiniu laikotarpiu atidėtų sumų numatomiems paskolų nuostoliams padengti“ nurodomas, jeigu pagrindinės turto kategorijos arba sandorio šalies atžvilgiu apskaičiuotas nuvertėjimas per laikotarpį lemia grynųjų išlaidų pripažinimą; t. y. tam tikros kategorijos arba sandorio šalies nuvertėjimo padidėjimas per laikotarpį viršija sumažėjimą. „Sumažėjimas dėl numatomiems paskolų nuostoliams padengti skirtų sumų, kurios ataskaitiniu laikotarpiu buvo panaikintos“ nurodomas, jeigu pagrindinės turto kategorijos arba sandorio šalies atžvilgiu apskaičiuotas nuvertėjimas per laikotarpį lemia grynųjų pajamų pripažinimą; t. y. tam tikros kategorijos arba sandorio šalies nuvertėjimo sumažėjimas per laikotarpį viršija padidėjimą.
(5)

pirma, kiek tai susiję su klientų tarpuskaitos susitarimais, atrodo, kad yra nedaug paskatų tarpuskaitos nariams plėtoti savo klientų tarpuskaitos pasiūlą dėl su kainomis susijusių priežasčių. Tai ypač aktualu sandorio šalims, kurių veiklos, susijusios su ne biržos išvestinėmis finansinėmis priemonėmis, apimtis ribota. Be to, šiuo metu keičiama reguliavimo sistema kapitalo reikalavimų, taikomų klientų tarpuskaitos veiklai, srityje, o dėl to atsiranda neaiškumų, kurie trukdo tarpuskaitos nariams rengti įvairius klientų tarpuskaitos pasiūlymus;
3)

IV priedas (CAT dalis) iš dalies keičiamas taip: a) CAT.OP.MPA.136 dalis pakeičiama taip: „CAT.OP.MPA.136. Skrydžių maršrutai ir zonos. Vieno variklio lėktuvai Jei pagal V priedo (SPA dalies) L skyrių „SKRYDŽIAI VIENO TURBININIO VARIKLIO LĖKTUVAIS NAKTĮ ARBA METEOROLOGINĖMIS SĄLYGOMIS PAGAL PRIETAISUS (SET-IMC)“ kompetentinga institucija nėra patvirtinusi kitaip, vežėjas užtikrina, kad skrydžiai vieno variklio lėktuvais būtų vykdomi tik maršrutais ar zonose, kuriose yra paviršių, ant kurių galimas saugus priverstinis tūpimas.“ b) CAT.OP.MPA.180 dalies a punktas pakeičiamas taip: „a) Jei dėl meteorologinių ar skrydžio sąlygų būtų neįmanoma išvykimo aerodromu pasinaudoti kaip atsarginiu kilimo aerodromu, vežėjas parenka kitą tinkamą atsarginį kilimo aerodromą, kuris nuo išvykimo aerodromo yra pasiekiamas: 1) dviejų variklių lėktuvu: i) per vieną skrydžio valandą pagal faktinę kilimo masę apskaičiuotu kreiseriniu OEI greičiu pagal AFM, ramaus oro standartinėmis sąlygomis, arba ii) per ETOPS maršruto pakeitimo laiką, atsižvelgiant į visus MEL apribojimus, kuris yra patvirtintas pagal V priedo (SPA dalies) F skyrių ir kuris yra ne ilgesnis kaip 2 valandos skrydžio pagal faktinę kilimo masę apskaičiuotu kreiseriniu OEI greičiu pagal AFM, standartinėmis ramaus oro sąlygomis; 2) trijų arba keturių variklių lėktuvu – per dvi skrydžio valandas pagal faktinę kilimo masę apskaičiuotu kreiseriniu OEI greičiu pagal AFM, ramaus oro standartinėmis sąlygomis; 3) vykdant pagal V priedo (SPA dalies) L skyrių „SKRYDŽIAI VIENO TURBININIO VARIKLIO LĖKTUVAIS NAKTĮ ARBA METEOROLOGINĖMIS SĄLYGOMIS PAGAL PRIETAISUS (SET-IMC)“ patvirtintus skrydžius – 30 minučių skrydžio pagal faktinę kilimo masę apskaičiuotu įprastu kreiseriniu greičiu ramaus oro sąlygomis. Kelių variklių lėktuvams – jei kreiserinis OEI greitis AFM nenurodytas, skaičiuojama pagal greitį, kuris pasiekiamas likusiam (-iems) varikliui (-iams) veikiant didžiausiąja pastovia galia.“; c) CAT.POL.A.300 dalies a punktas pakeičiamas taip: „a) Jei pagal V priedo (SPA dalies) L skyrių „SKRYDŽIAI VIENO TURBININIO VARIKLIO LĖKTUVAIS NAKTĮ ARBA METEOROLOGINĖMIS SĄLYGOMIS PAGAL PRIETAISUS (SET-IMC)“ kompetentinga institucija nėra patvirtinusi kitaip, vežėjas vieno variklio lėktuvais skrydžių nevykdo: 1) naktį; 2) IMC, išskyrus pagal specialiąsias VFR.“; d) CAT.POL.A.320 dalis pakeičiama taip: „CAT.POL.A.320. Skrydis maršrutu. Vieno variklio lėktuvai a) Skrydžio metu numatytomis meteorologinėmis sąlygomis, sugedus varikliui, lėktuvas turi galėti pasiekti vietą, kurioje galėtų saugiai priverstinai tūpti, nebent vežėją pagal V priedo (SPA dalies) L skyrių „SKRYDŽIAI VIENO TURBININIO VARIKLIO LĖKTUVAIS NAKTĮ ARBA METEOROLOGINĖMIS SĄLYGOMIS PAGAL PRIETAISUS (SET-IMC)“ yra patvirtinusi kompetentinga institucija ir jis naudojasi rizikos laikotarpiu. b) Taikant a punktą daroma prielaida, kad variklio sugedimo momentu: 1) lėktuvas neskrenda aukštyje, viršijančiame tą, kuriame aukštėjimo sparta prilygsta 300 pėdų per minutę, kai variklis veikia nurodytomis didžiausios pastovios galios sąlygomis, ir 2) maršruto gradientas yra didžiausias žemėjimo gradientas, padidintas 0,5 % gradientu.“;
(17)

nors tiesa, kad kai kuriais atvejais taip pat gali būti sunku gelbėjimo privačiomis lėšomis priemonę taikyti įsipareigojimams, atsirandantiems dėl išvestinių finansinių priemonių, Direktyvos 2014/59/ES 49 straipsnyje aiškiai nurodyta, kaip gelbėjimo privačiomis lėšomis priemonę taikyti įsipareigojimams dėl išvestinių finansinių priemonių, t. y. užbaigiant sandorį. Dėl to, kad gali būti sunku nustatyti užskaitomą sumą po sandorio užbaigimo per trumpą laiką, priemonė neturėtų būti automatiškai netaikoma, nes šį atvejį taip pat galima spręsti taikant atitinkamą vertinimo metodiką, kaip nustatyta Komisijos pagal Direktyvos 2014/59/ES 49 straipsnio 5 dalį, ypač preliminaraus vertinimo etapu. Todėl turėtų būti reikalaujama, kad įstaigos įrodytų, kad gali perduoti informaciją, kuri būtina siekiant atlikti vertinimą pertvarkymo tikslu. Visų pirma, pertvarkymo institucijos turėtų užtikrinti, kad įstaigos galėtų pateikti reikalaujamą naujausią informaciją per pertvarkymo strategijoje numatytą laikotarpį, visų pirma siekdamos paremti patikimą vertinimą pagal Direktyvos 2014/59/ES 36 straipsnį prieš pertvarkymą ir po jo. Be to, gairėse nustatyta, kad pertvarkymo institucijos turėtų apsvarstyti galimybę reikalauti, kad įstaigos parduotų turtą, dėl kurio labai sumažėja vertinimo galimybė;
3

Remiantis Reglamento (ES) Nr. 528/2012 10 straipsnio 1 dalies d punktu, PHMB (1600; 1.8) laikomas keistina medžiaga. Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą. Biocidinių produktų autorizacijos liudijimai išduodami laikantis šių sąlygų: 1) Profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis. 2) Atsižvelgiant į pavojų žmonių sveikatai, produktai neautorizuojami naudoti įrenginiams dezinfekuoti panardinant, išskyrus atvejus, kai gali būti įrodyta, kad riziką galima sumažinti iki priimtino lygio. Be to, jei produktai autorizuojami, atsižvelgiant į pavojų aplinkai, etiketėse, ir, jei yra, saugos duomenų lapuose nurodoma, kad produktų negalima išleisti į nuotekų valymo įrenginius, išskyrus atvejus, kai gali būti įrodyta, kad riziką galima sumažinti iki priimtino lygio kitais būdais. 3) Atsižvelgiant į pavojų žmonių sveikatai, etiketėse, ir, jei yra, saugos duomenų lapuose nurodoma, kad naudoti paruoštas valymo šluostes galima naudoti tik visuomenei neprieinamose vietose, išskyrus atvejus, kai gali būti įrodyta, kad riziką galima sumažinti iki priimtino lygio kitais būdais. 4) Jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują didžiausią leidžiamąją koncentraciją (DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta. Apdoroti gaminiai pateikiami rinkai laikantis šios sąlygos: Asmuo, atsakingas už PHMB (1600; 1.8) apdoroto gaminio arba gaminio, kuriame yra PHMB (1600; 1.8), pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.